Návrh rozhodnutie Rady o uzavretí Dočasnej dohody o hospodárskom partnerstve medzi Európskym spoločenstvom a jeho členskými štátmi na jednej strane a štátmi SADC DHP na druhej strane /* KOM/2008/0565 v konečnom znení - AVC 2008/0177 */





[pic] | KOMISIA EURÓPSKYCH SPOLOČENSTIEV | Brusel, 18.9.2008 KOM(2008) 565 v konečnom znení 2008/0177 (AVC) Návrh ROZHODNUTIE RADY o uzavretí Dočasnej dohody o hospodárskom partnerstve medzi Európskym spoločenstvom a jeho členskými štátmi na jednej strane a štátmi SADC-DHP na druhej strane (predložená Komisiou) DÔVODOVÁ SPRÁVA Pripojený návrh predstavuje právny nástroj na uzavretie Dočasnej dohody o hospodárskom partnerstve (ďalej len „DHP“) medzi Európskym spoločenstvom a jeho členskými štátmi na jednej strane a štátmi SADC-DHP na druhej strane: i) návrh rozhodnutia Rady o uzavretí dočasnej DHP. Dočasná DHP so štátmi SADC-a bola dojednaná v súlade s cieľmi dohôd o hospodárskom partnerstve stanovenými v dohode z Cotonou[1] a s rokovacími smernicami pre dohody o hospodárskom partnerstve so štátmi AKT prijatými Radou 12. júna 2002. Rokovania sa ukončili parafovaním DHP 23. novembra 2007 pred uplynutím platnosti obchodného režimu stanoveného v prílohe V k dohode z Cotonou 31. decembra 2007 a výnimky Svetovej obchodnej organizácie (ďalej len „WTO“) vzťahujúcej sa na tento obchodný režim. V dôsledku toho bolo všetkých päť štátov SADC-DHP (Botswana, Lesotho, Mozambik, Namíbia a Svazijsko) zaradených na zoznam krajín v prílohe 1 k nariadeniu o prístupe na trh v rámci DHP prijatému Radou 20. decembra 2007[2], na ktoré sa od 1. januára 2008 vzťahuje ponuka prístupu na trh Spoločenstva v rámci DHP. Ich zaradenie na tento zoznam bude stále po tom, čo ratifikujú dočasnú DHP všetky strany. Zabezpečí sa tým harmonizovaný obchodný režim s EÚ, ktorý poskytne lepší prístup na trh pre viacero štátov SADC-DHP vrátane Mozambiku a Lesotha, ktoré Organizácia Spojených národov pokladá za najmenej rozvinuté krajiny. DHP so štátmi SADC-a je dočasná DHP, ktorej rozsah pôsobnosti sa rozšíri na základe výsledkov rokovaní o úplnej DHP dosiahnutých v roku 2008. Zahŕňa všetky opatrenia potrebné na vytvorenie zóny voľného obchodu, ktoré sú v súlade s ustanoveniami článku XXIV GATT z roku 1994[3]. Dočasná DHP obsahuje takisto ustanovenia o uľahčení colného a obchodného styku, technických prekážkach obchodu, sanitárnych a fytosanitárnych opatreniach, bežných platbách a pohybe kapitálu, ako aj o rozvojovej spolupráci a inštitucionálne ustanovenia. Inštitucionálne ustanovenia zahŕňajú Spoločnú radu SADC-DHP – ES (ďalej len „spoločná rada“), ktorá dohliada na vykonávanie dočasnej DHP. Spoločná rada pozostáva zo zástupcov štátov SADC-DHP, ako aj členov Rady a Komisie. Spoločnej rade bude pomáhať Výbor SADC-DHP – ES pre obchod a rozvoj. V dohode sa predpokladá jej predbežné uplatňovanie do nadobudnutia platnosti dočasnej DHP. Komisia považuje výsledky rokovaní za uspokojujúce a v súlade s rokovacími smernicami Rady a žiada Radu, aby: - v mene Spoločenstva uzavrela DHP. Európsky parlament bude vyzvaný, aby vyjadril svoj súhlas s uzavretím dočasnej DHP. Členské štáty sú takisto stranami dohody, preto musí byť nimi ratifikovaná v súlade s ich vnútornými postupmi. 2008/0177 (AVC) Návrh ROZHODNUTIE RADY o uzavretí Dočasnej dohody o hospodárskom partnerstve medzi Európskym spoločenstvom a jeho členskými štátmi na jednej strane a štátmi SADC-DHP na druhej strane RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 133 a 181 v spojení s druhým pododsekom jej článku 300 ods. 3, so zreteľom na návrh Komisie[4], so zreteľom na súhlas Európskeho parlamentu[5], keďže: (1) Rada 12. júna 2002 poverila Komisiu začať rokovania o dohodách o hospodárskom partnerstve s krajinami AKT. (2) Tieto rokovania o dočasnej dohode o hospodárskom partnerstve boli ukončené a DHP medzi Európskym spoločenstvom a jeho členskými štátmi a štátmi SADC-DHP (Botswana, Lesotho, Namíbia, Svazijsko a Mozambik) (ďalej len „DHP“) bola parafovaná 23. novembra 2007 a v prípade Namíbie 12. decembra 2007. (3) DHP sa uplatňuje predbežne od [...] do nadobudnutia jej platnosti. (4) DHP by mala byť podpísaná v mene Spoločenstva, ROZHODLA TAKTO: Článok 1 Týmto sa v mene Spoločenstva uzatvára Dočasná dohoda o hospodárskom partnerstve medzi štátmi SADC-DHP a Európskym spoločenstvom a jeho členskými štátmi. Text dohody je pripojený k tomuto rozhodnutiu. Článok 2 Predseda Rady vydá v mene Spoločenstva oznámenie podľa článku 105 ods. 3 dohody. V Bruseli […] Za Radu predseda […] LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: ROZHODNUTIE RADY o uzavretí Dočasnej dohody o hospodárskom partnerstve medzi Európskym spoločenstvom a jeho členskými štátmi na jednej strane a štátmi SADC-DHP na druhej strane. 2. ROZPOČTOVÉ POLOŽKY: Kapitola a článok: 12/120 Suma zahrnutá do rozpočtu na príslušný rok: 16 431 900 000 (Rozpočet 2008) 3. FINANČNÝ VPLYV ( Návrh nemá finančný vplyv ( Návrh nemá finančný vplyv na výdavky, ale má finančný vplyv na príjmy, a to s týmto účinkom: 4. OPATRENIA PROTI PODVODOM Na ochranu finančných záujmov Spoločenstiev proti podvodom a iným nezrovnalostiam môže Komisia vykonať kontroly a inšpekcie na mieste v súlade s článkom 29 Dočasnej dohody o hospodárskom partnerstve medzi štátmi SADC-DHP a Európskym spoločenstvom a jeho členskými štátmi. V prípade potreby Európsky úrad pre boj proti podvodom (OLAF) uskutoční prešetrovania podľa nariadenia Európskeho parlamentu a Rady (ES) č. 1073/1999. Komisia bude pravidelne uskutočňovať kontroly na základe dokumentov a kontroly na mieste. 5. ĎALŠIE POZNÁMKY Prijatím nariadenia Rady 1528/2007 boli odstránené všetky zostávajúce clá na produkty s pôvodom v tých regiónoch alebo štátoch AKT, ktoré ukončili rokovania o dohodách o hospodárskom partnerstve alebo dohodách obsahujúcich obchodné opatrenia, ktoré sú v súlade s požiadavkami WTO. Preto tento návrh nemá žiadny dodatočný finančný vplyv. [1] Dohoda o partnerstve AKT – ES podpísaná 23. júna 2000 v Cotonou a revidovaná 25. júna 2005 v Luxemburgu. [2] Nariadenie Rady 1528/2007. [3] Všeobecná dohoda o clách a obchode (1994). [4] Ú. v. EÚ C [...], [...], s. [...]. [5] Ú. v. EÚ C [...], [...], s. [...].